钦定古今图书集成/理学汇编/文学典/第117卷 > 张致中
## 钦定古今图书集成/理学汇编/文学典/第117卷 > 张致中

按《淮安府志》：“致中，字性符，山阳人。其制艺典雅严密，
有东汉遗风。其古文辞，管综诸氏，渔佃百家，娓娓千
言，摇笔立就。其诗风流蕴藉，一轨于法。其字学辨体
审音，亥豕鲁鱼，讹谬厘正。乙亥拔贡，首冠葩经，授县
尹，未任卒。著有《学志》《学山草》《理学孱守录》《经济源流》
《虽遥阁随抄》《张氏宗政》《符山堂诗》约百馀卷。”